สวัสดีค่ะขอสอบถามคุณ เพิ่งผ่าฝีมาได้3วัน พยาบาลที่ล้างแผลแนะนำให้ทานไข่เยอะๆ แผลจะได้ตื้นขึ้นจริงไหมคะ ถ้าไม่ทานแผลจะตื้นขึ้นเองได้ไหม หรือถ้าทานแล้วแผลจะเป็นแผลคีลอยหรือเปล่าคะ
สวัสดีค่ะ ฝี เป็นการอักเสบและติดเชื้อแบคทีเรียบริเวณผิวหนัง ทำให้ผิวหนังมีอาการปวด บวม แดง ร้อน และมีหนองคั่งอยู่ข้างในได้ โดยหากเกิดมีเหนองมาก รักษาด้วยยาฆ่าเชื้อแล้วไม่ดีขึ้น มีความจำเป็นต้องกรีดระบายหนองออกโดยหลังการผ่ากรีดระบายหนองออกแล้วนั้น จะยังต้องมีการทำแผลต่อเนื่อง จนกว่าหนองจะหมด และแผลจะปิดสนิท รับประทานยาฆ่าเชื้อต่อตามแพทย์สั่งไม่มีอาหารแสลงหลังการผ่าตัดฝี สามารถรับประทานอาหารได้ทุกชนิด เน้นพวกกลุ่มโปรตีนจากไข่ก็ได้ ไม่ได้มีงานวิจัยทางการแพทย์ยืนยันชัดเจนว่าการรับประทานไข่มากๆ จะกระตุ้นให้เกิดแผลเป็นคีลอยด์ตามมา การเกิดแผลคีลอยด์นั้นยังไม่ได้มีสาเหตุชัดเจน อาจจะเกี่ยวข้องกับตำแหน่งที่เป็น หรือลักษณะผิวของคนคนนั้นๆอยู่แล้ว อาหารไม่ได้มีส่วนชัดเจนค่ะ